***Stvor*** (engl. *The Thing*) je znanstveno-fantastični horor film iz 1982. koji je režirao John Carpenter po scenariju Billa Lancastera, s Kurtom Russellom u glavnoj ulozi. Film je na prvi pogled rimejk filma *Stvor sa drugog svijeta* Christiana Nybyja iz 1951, ali je Carpenterov film vjernija adaptacija romana *Tko je tamo?* Johna W. Campbella mlađeg. Radnja filma se vrti oko izvanzemaljca koji može da mijenja izgled, koji se nakon pada na Antarktika ubacuje u istraživačku stanicu.

Film je u biskopima loše prošao, ali je slavu stekao nakon izdavanja na videokasetama. Po filmu je napravljena istoimena videoigra iz 2002, koja se nastavlja na radnju filma.

Radnja
------

Skupina američkih znanstvenika u jednoj izoliranoj stanici na Antarktici otkriva psa koji je pobjegao od druge, norveške istraživačke stanice, no svi ljudi su unutra nestali. Pas se ispostavi kao prikriveni vanzemaljac koji mijenja oblik tako što pojede i zatim duplicira bilo koje biće sa kojim dođe u kontakt. Norveški istraživači su iskopali njegov svemirski brod koji je bio zarobljen u dubokom ledu, te je potom stvor krenuo likvidirati njih jednog po jednog. Isprva svoje krake usmjeri prema drugim psima te ih poždere, no kada ga znanstvenici predvođeni MacRadyjem pokušaju uništiti vatrom, ovaj pobjegne kroz ventilaciju. Na šok svih prisutnih, ispostavi se da vanzemaljac može identično oponašati i ljude, te čak poprimiti i njihov jezik, tako da više nitko nije siguran u svojeg susjeda, koji može biti klon. Iz dana u dan, ljudi nestaju, a pošto je radio-odašiljač uništen, znanstvenici se sami moraju snaći okovani snježnom olujom. MacReady otkriva da je jedini način otkriti stvora taj da uzme krv svakome znanstveniku i potom staviti užareni predmet u nju, čime bi vanzemaljska krv skočila i stopila se natrag sa izvornim stvorom.

Glavne uloge
------------

* Kurt Russell - *R.J. MacReady, pilot helikoptera*
* Wilford Brimley - *Dr. Blair, biolog*
* Keith David - *Childs, mehaničar*
* T.K. Carter - *Nauls, kuhar*
* David Clennon - *Palmer, pričuvni pilot i mehaničar*
* Richard Dysart - *Doc Copper, liječnik*
* Charles Hallahan - *Vance Norris, geofizičar*
* Peter Maloney - *George Bennings*
* Richard Masur - *Clark, veterinar*
* Donald Moffat - *Garry, zapovjednik stanice*
* Joel Polis - *Fuchs, biolog*
* Thomas G. Waites - *Windows*

Kritike
-------

> John Carpenter je odgledao Scottova *Aliena - osmog putnika* i tada mu je sinulo što je nedostajalo hororu *Stvor* Howarda Hawksa iz 1951. - želatinasta kreatura koja poprima oblik onoga bića u kojem se nastanjuje. Odlučio je napraviti preradu Hawksova filma koja je još i intrigantna s obzirom na to koliko se malo bavi ljudima i emocijama u odnosu na specijalne efekte...Specijalni efekti stvarno su maštoviti i zanimljivi, ali Carpenteru se mora priznati da zna dobro stvarati napetost i atmosferu neugode, kraj kojih ništa puno veće nije bilo ni presudnije za tu priču.
> 
> – Arsen Oremović

> *Stvor* je super film za vrećicu za povraćanje, ali da li ima ikakve vrijednosti? Za moj pojam je razočaranje zbog dva razloga: površna karakterizacija i neuvjerljivo ponašanje znanstvenika na toj snježnoj lokaciji. Likovi nikada nisu bili Carpenterova jača strana; rekao je da više voli da njegovi filmovi proizvedu emocije među gledateljima, pa pretpostavljam da mu je draže da mi skočimo 20 centimetara u zrak nego da se uključimo u likove i njihove osobnosti...Ovog puta je nastanio snježnu stanicu ljudima čija je jedina funkcija da ih netko zaskoči iza leđa.
> 
> – Roger Ebert, .

> *Stvor* je čisti Carpenterov film. To je paranoidno remek-djelo i jedan rijedak prepravak koji je poboljšanje u odnosu na izvornik. U prvom filmu, jednostavno je neko čudovište negdje vani, ali u Carpenterovoj verziji čudovište može imitirati ljude savršeno. Moglo bi biti bilo gdje, bilo kada, a nitko ne bi ni znao...Nemoguće je ne uočiti komentar na bezdušnu kapitalističko-korporativnu silu koja se brzo ušuljala u Ameriku nakon izbora Ronalda Reagana 1980.
> 
> – Jeffrey M. Anderson, .

Bilješke
--------

1. ↑  Večernji list; Tko gleda, zlo ne misli; 28. III. 1997. str. 28
2. ↑  Ebert, Roger (January 1, 1982). „*The Thing*". *Chicago Sun-Times*. Arhivirano iz originala na datum 2008-12-20. Pristupljeno 2009-03-04.
3. ↑  Anderson, Jeffrey. „*The Thing*". Combustible Celluloid. Pristupljeno 02-01-2012.

Vanjske poveznice
-----------------

* The Thing (1982) na Internet Movie Databaseu ()
* The Thing (1982) na Rotten Tomatoes ()
* Fan site Arhivirano 2017-01-12 na Wayback Machine-u

| * p
* r
* u
Filmovi koje je režirao John Carpenter |
| --- |
| 1970-e | *Dark Star* (1974) **•**  *Assault on Precinct 13* (1976) **•**  *Halloween* (1978) **•**  *Someone's Watching Me!* (1978) **•**  *Elvis* (1979) |
| 1980-e | *The Fog* (1980) **•**  *Escape from New York* (1981) **•**  *The Thing* (1982) **•**  *Christine* (1983) **•**  *Starman* (1984) **•**  *Big Trouble in Little China* (1986) **•**  *Prince of Darkness* (1987) **•**  *They Live* (1988) |
| 1990-e | *Memoirs of an Invisible Man* (1992) **•**  *Body Bags* (1993) **•**  *In the Mouth of Madness* (1995) **•**  *Village of the Damned* (1995) **•**  *Escape from L.A.* (1996) **•**  *Vampires* (1998) |
| 2000-e | *Ghosts of Mars* (2001) |
| 2010s | *The Ward* (2010) |
| **Srodno: John Carpenter - filmografija** |